van hn reynart van berghen
Het es comen in rechte voer meye ende scepen van loven h reyne van
berghen in deen zide ende h bureal van boneff die ovmids vonisse van scepen
brieven van loven gepandt hadde met den meye en scepen van loven voer
ii rijnscher gulden erfleker renten die hi hadde mids den selve scepen brieve
op de goede van lynguy in dand zide daer de voirs h reyner meynde dat de
voirs h bureal tonrechte gepandt hadde ende niet te rechte alsoe hi seggen dede
bi sine voerspreke want alsoe hi seyde soe wae hi een de naeste levende vande
goeden van lyngny bi deser redene want vrouwe yde van bghen wittige ghe
sellyne hn warnirs he van lynguy was wittige suster hn diederix wilen van
berghen vader des voirs hn reyners ende zij sine wettige moeye en hoers wittigs
brued sone dwelc hi boet te thoene alsoe hijt sculdich wae te thoene met den
rechte en dat sijn moeye voirs tot dien goeden qua ovmids vonisse van scepen
brieve van loven bi bevele smeyers van loven en daer in ghegoedt en gheerft
waert in hoen wedustoele en dese poente boet de voirs h reyne te thoenen ende
met den minsten daer hi inde rechte mede liden mochte Daer op dat de
voirs h bureal antwerden dede bi sine voirsprake ende dede thoene twee
scepen brieve den ene mentie makende dat hi hadde ii gulden rijnsche op de
voirs goede van lynguy en dat hi niet tonrechte gepandt en hadde mair
metrechte ende dat hi daer toe comen wae met rechte der stat van loven
want de brieve inhielde en begrepen dat de voirs goede van lyngny op de
voirs ii gulden genomen waen Voert soe dede hi seggen dat brieve
laghen onder hn rombout der stat clerc begheerde dat die voer oghen
quame en dat die ghelesen worden men soude daer in wael verstaen hoe alle
saken tot heer toe geschiet waen welke brieve uut vonisse der scepen voer oge
bracht worden die daer gelesen waen die begpen hoe dat h werve he van
lynguy ene scepen brief bekendt hadde met welken brieve een beleyt gedaen
wert en hoe dat m vrouwe daer toe qua ec Alsoe dat nae aensprake en
nae antwde de voirs ptien gewijst worde op hoe bethoen op welke dach
van bethoen de voirs h reyne thoende alle dat hi hem vermete hadde ende
de voirs h bureal thoende dat hi de voirs vrouwe getruwt hadde en seyde
want de voirs vrouwe tot den voirs goeden in hoen wedustoele come wae
dat hi nae den lantrechte daer in sijn tocht sculdich wae te hebben Alsoe dat
de scepen van loven nae aensprake nae antwde en nae thonisse setten de ptie
inde hof daer de goede gelege waen recht te gheve en te nemen hier
waen over jan de witte jan vande huffle jan vanden borch jan van nethenen
peter willem henric van mulke en joes pauwels junii s anno xvi